Un’auguru a Barbara Boi 
pro sos degheott’annos
(Ulassa, su vintichinbe de friarzu 2005)

A sos degheott’annos arrivida,
Barbara, ses pro edade maggiore
Ancora delicada che fiore,
Gentile e pro rispettu riverida.

Nonnu t’augurada in sa vida
Chi ogni bene tenzasa in favore
E in s’iscola ti fettas onore
Cun dignidade e meritu istruida

Ses virtuosa e meda intelligente
E tenes puru bona facultade
Pro poder superare ogni materia

A su chi nara Nonnu pone mente
E Candu sese in s’Universidade
Des essere in s’iscola brava e seria.